Baie mooi gesien en geneem. Onder loer nog iets en ’n Tarentaal se kop uit wat jy kan uithaal. het jy so fotoprogram?
Mooi foto Ronell. Ek kan die aanbring van 'n logo verstaan as 'n professionele fotograaf sy dienste wil adverteer. Om dan effektief te wees moet dit ook kontakbesonderhede bevat. Vir my as amateur sal dit egter geen voordeel bring nie. Ek bly dus weg daarvan. Fotoskool is in der waarheid 'n blad waar fotograwe hul foto's plaas om te wys waartoe hulle in staat is en om die menings van ander fotograwe ter verbetering te kry. 'n Foto wat hier geplaas word moet dus so goed as moontlik aangebied word. Die vraag wat beantwoord moet word is die volgende: "Dra die logo by tot 'n beter beoordeling en voorkoms van die foto?" Indien die antwoord 'Ja" is, is die logo geregverdig. As die antwoord "Nee' is, waarom dit invoeg. Dit dien ook nie as beskerming nie. Om so 'n logo uit te vee neem net sekondes. My opmerking moet nie as kritiek op jou gesien word nie, maar eerder net as 'n bietjie inligting. Jy het 'n mooi oomblik hier vasgevang.
Dis pragtig met die emosie wat goed oorkom. Mooi eenvoud en kontras ook - twee belangrike eienskappe van 'n goeie foto. Die fokus is skerp en die beligting reg. Jy kan die takkie wat by 3-4uur in die foto inkom, uithaal. Verder baie mooi.